Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat dottor Aaron M. Pule’ M.A. Law, LL.D. (melit) (Spettur Hubert Petroni) Il-Qorti rat l-imputazzjonijiet miġjuba kontra Gerold Best, li għandu l-karta tal-identita bin-numri 40709M li permezz tagħhom huwa ġie akkużat talli nhar il-25 ta' Mejju 2015 u/jew fiż-żminijiet ta' wara f'Raħal Il-Qala u f'dawn il-Gżejjer bi ħsara ta' Anthony Caruana Turner mill-Fgura għamel qliegħ ieħor b'qerq u dan bi ksur tal-Artikolu 309 tal-Kapitolu 9 tal-Liġijiet ta' Malta. Rat id-dokumenti eżibiti u l-atti processwali kollha. Semgħet ix-xiedha prodotti; Rat li matul is-seduta tal-15 ta' Diċembru 2015, l-imputat ammetta l- imputazzjoni miġjuba kontrih. Wara li spjegat bl-aktar mod solenni l-konsegwenzi kollha li jitnisslu minn dikjarazzjoni ta' ammissjoni ta' ħtija, u ċioe li din il-Qorti kienet tista' ssib lill-imputat ħati u li tinfliġġi fuqu wkoll il-piena ta' priġunerija skont il-Liġi, il-Qorti tatu żmien biżżejjed sabiex jekk irid jirtira l- ammissjoni tiegħu u dan anke wara li jkun ikkonsulta mal-Avukat tiegħu. Wara li reġgħet staqsiet lill-imputat x'għandu xi jgħid dwar l- imputazzjoni miġjuba kontra tiegħu, l-imputat reġa' tenna li huwa ħati skont kif kien tenna ftit qabel u l-Qorti ħadet nota bil-miktub ta' din id- deċiżjoni tal-imputat fl-atti tal-kawża. Għalhekk din id-darba il-Qorti kienet qegħda tqis l-ammissjoni tiegħu bħala definittiva u finali. In vista tal-ammissjoni imtennija tal-imputat għall-imputazzjoni miġjuba kontra tiegħu kif speċifikat aktar 'il fuq, hija ma għandhiex alternattiva għajr li ssib lil imputat ħati tal-imputazzjonijiet miġjuba kontra tiegħu. Il-Qorti semgħet lill-partijiet jittrattaw dwar il-piena li għandha tiġi inflitta fejn qablu li l-imputat huwa maħkum mill-vizzju tal-abbuż mid- droga u jeħtieġ li jkun mgħejjun jegħleb l-istess vizzju. Din il-Qorti tqis li l-gravita tar-reat timmerita piena karċerarja li pero mhix ser tkun imposta fil-forma effettiva f'dan il-każ, sabiex il-Qorti tipprova tagħti ċans aħħari lil Gerold Best jaqbad it-triq it-tajba u ma jibdiex karriera dieħel u ħiereġ il-ħabs. Deċide : li għar-raġunijiet premessi, filwaqt li ssib lil Gerold Best ħati tal- imputazzjonijiet miġjuba kontra tiegħu wara li rat l-Artikolu 309 u 310(1)(b), 284, 285 u 289 tal-Kodiċi Kriminali tikkundannah għall- perjodu ta' tnax (12) il-xahar priġunerija. Rat il-fedina penali tiegħu u wara li rat ukoll l-Artikolu 28A tal-Kodiċi Kriminali tordna li din is- sentenza ma għandhiex tibda sseħħ għajr ħlief jekk matul il-perjodu ta' tliet snin millum il-ħati jikkommetti reat ieħor li għalih hemm il-piena ta' priġunerija. Il-Qorti fehmet lil ħati bi kliem ċar u li jinftiehem ir-responsabbilta' tiegħu u l-konsegwenzi li jitnisslu skont l-Artikolu 28B tal-Kodiċi Kriminali fil-każ li huwa jikkommetti reat ieħor matul il-perjodu operattiv ta' din is-sentenza sospiża u dan ai termini tal-Artikolu 28A(4) tal-Kodiċi Kriminali. Inoltre, wara li rat l-Artikolu 28G(1) tal-Kodiċi Kriminali qegħda b'żieda mal-piena aktar il-fuq inflitta tagħmel ordni ta' superviżjoni (hawnhekk iżjed 'il quddiem imsejħa "ordni ta' superviżjoni") li permezz tiegħu tqiegħed lill-ħati taħt is-superviżjoni t'Uffiċjal Sorveljanti għal perijodu ta' tliet snin millum. Il-Qorti fissret lill-ħati bi kliem ċar u li jinftiehem, l-effetti tal-ordni ta' superviżjoni kif ukoll tal-kondizzjonijiet kollha elenkati fid-digrieti annessi ma' din is-sentenza u li f'każ li jonqos milli jikkonforma ruħu ma' dawk l-ordnijiet u dawk il-kondizzjonijiet u/jew f'każ li jagħmel reat ieħor matul il-perjodu operattiv tas-sentenza mogħti lilu illum nonche l- konsegwenzi li jistgħu jiġu sofferti f'każ ta' nuqqas t'adeżjoni mat- termini tal-ordni hawn fuq imsemmi. Il-Qorti tordna li kopja ta' din is-sentenza u tal-ordni ta' superviżjoni bid-digrieti ta' llum stess għandhom jiġu trasmessi minnufiħ lid-Direttur tas-Servizzi ta' Probation u Parole sabiex jassenja Uffiċjal Sorveljanti biex ikun responsabbli għas-sorveljanza tal-ħati. L-Uffiċjal Sorveljanti assenjat għandu jirrapporta bil-miktub lill-Qorti kompetenti bil-progress tal-ħatja kull sitt (6) xhur. Inoltre, wara rat ukoll li fiċ-ċirkostanzi tal-każ huwa indikat li l-ħati jitqiegħed taħt ordni ta' trattament skont l-Artikolu 412D tal-Kodiċi Kriminali, stante li l-Qorti tqis li huwa meħtieġ li l-ħati jiġi mgħejjun jegħleb diffikultajiet psikoloġiċi li jidher affetwat minnhom inkluż l- abbuż minn drogi u li qed iwasluh ukoll biex jiddelinkwi. Għalhekk ai termini tal-Artikolu 412D tal-Kapitolu 9 tal-Liġijiet ta' Malta l-Qorti qegħda tpoġġi lill-ħati taħt Ordni ta' trattament u dan wara li kkunsidrat li jkun xieraq li jsir dan l-Ordni ta' trattament għal perjodu ta' tliet snin millum. Il-Qorti fehmet bi kliem ċar u li jinftiehem il-portata ta' din l- ordni u l-konsegwenzi li l-ħati jkollu jaffaċċja fil-każ li huwa jonqos milli jwettaq din l-ordni skont kif ordnat lilu. Inoltre, wara li rat l-Artikolu 412C tal-Kodiċi Kriminali, sabiex tipprovdi għas-sigurta ta' Anthony Caruana Turner qegħda toħroġ ordni ta' protezzjoni kontra l-ħati skont id-digriet li qiegħed jiġi anness ma din is-sentenza u li jifforma parti integrali minnha u dan għal perjodu ta' tliet snin millum b'dan li l-ħati huwa projbit milli b'kull mod jimmolesta, jivvessa, idejjaq jew jiffastidja lil Anthony Caruana Turner u l-familjari kollha tiegħu. Mogħtija illum id-29 ta' Diċembru 2015 fil-Qrati tal-Ġustizzja, QORTI TAL-MAĠISTRATI (MALTA) (bħala Qorti ta' Ġudikatura Kriminali) ORDNI TA' SUPERVIŻJONI (MAGĦMUL SKONT L-ARTIKOLU 28Ġ TAL-KODIĊI KRIMINALI) Maġistrat: Dottor Aaron M. Pule’ M.A. Law, LL.D. (melit) 29 ta' Diċembru 2015 (Spettur Hubert Petroni) Billi b'sentenza mogħtija llum fl-ismijiet premessi, Gerold Best li joqgħod Skema 3, Blokk 1, Flat 7, Telgħet Raħal Ġdid, Il-Fontana, detentur tal-karta tal-identita bin-numri 05444(M) ġie misjub ħati kif imfisser fl-istess sentenza u wara li kkunsidrat li jkun xieraq li jsir dan l- Ordni ta' Superviżjoni l-ħati ġie mpoġġi taħt Ordni ta' Superviżjoni ai termini tal-Artikolu 28Ġ tal-Kodiċi Kriminali (Kap. 9). Wara li fissret lill-ħati bi kliem ċar l-effett ta' din l-Ordni ta' Supervizjoni, inklużi l-kondizzjonijiet addizzjonali specifikati hawn taħt skont s-subartikolu (3) tal-Artikolu 7 tal-Kapitolu 446 tal-Liġijiet ta' Malta u nnutat li l-istess ħati wera li jrid jħares il-ħtiġiet tal-istess Ordni; Tordna li l-ħati Gerold Best jkun għal perjodu ta' tliet snin millum taħt is-sorveljanza t'Uffiċjal ta' Supervizjoni taħt dawn il-kundizzjonijiet: Li matul dan il-perjodu, il-ħati jġib ruħu tajjeb, joqgħod għad- direttivi kollha tal-Uffiċjal Sorveljanti kif ukoll, jekk ikun il- każ, biex il-ħati jieħu l-counselling li jista' jkun meħtieg minn żmien għal żmien sabiex jevita, fost affarijiet oħra li jerġa jikkommetti reati fil-ġejjieni. Li l-ħati tibqa' f'kuntatt mal-Uffiċjal Sorveljanti skont dawk l- istruzzjonijiet li jista' minn żmien għal żmien jingħata mill- imsemmi Uffiċjal, u li javża lill-imsemmi Uffiċjal b'kull tibdil fl-indirizz tiegħu; Li jirċievi viżiti mill-Uffiċjal Sorveljanti ġewwa r-residenza tiegħu jew f'kull post ieħor li jiffrekwenta skont id-direttivi tal-istess Uffiċjal Sorveljanti; L-Uffiċjal Sorveljanti għandu/ha jirraporta bil-miktub lil din il-Qorti mhux anqas minn darba kull sitt xhur dwar l-imġieba tal-ħati. Il-ħati għandu joqgħod għal dawk id-direttivi jew ordnijiet mogħtija lilu mill-Uffiċjal Sorveljanti fir-rigward ta' kwalunkwe test jew analiżi li l-istess Uffiċjal iħoss li jkunu meħtieġa, inkluż testijiet tal-urina u testijiet oħra u kif ukoll li l-ħati għandu jsegwi u joqgħod għal dawk il-programmi jew trattamenti kontra l-abbuż tad-droga, inkluż programmi residenzjali kontra l-abbuż mid-droga, li l-istess Uffiċjal jista' jippreskrivi lill-ħati minn żmien għal żmien. TORDNA li kopja ta' dan l-Ordni tingħata lil ħatja u lid-Direttur tas- Servizzi tal-Probation u Parole u lill-Uffiċjal Sorveljanti. (firma tal-persuna mqegħda taht superviżjoni) Il-Maġistrat Aaron M. Pule’. QORTI TAL-MAĠISTRATI (MALTA) ORDNIJIET TA' TRATTAMENT (MAGĦMUL SKONT L-ART. 412 D TAL-KAP.9 TAL-LIĠIJIET TA' Maġistrat: Dottor Aaron M. Pule’ M.A. Law, LL.D. (melit) 29 ta' Diċembru 2015 (Spettur Hubert Petroni) Billi b`sentenza mogħtija llum, fl-ismijiet fuq premessi, Gerold Best li joqgħod Skema 3, Blokk 1, Flat 7, Telgħet Raħal Ġdid, Il-Fontana, detentur tal-karta tal-identita bin-numri 05444(M) ġie misjub ħati kif imfisser fl-istess sentenza u ġie mpoġġi taħt Ordni ta' trattament ai termini tal-Artikolu 412D tal-Kap 9 tal-Liġijiet ta' Malta wara li kkunsidrat li jkun xieraq li jsir dan l-Ordni ta' Trattament; Wara li fissret lill-ħati bi kliem ċar l-effett ta' din l-Ordni ta' trattament u illi jekk jonqos li jħares jew li milli jikkonforma ruħu ma' xi rekwiżit jew kondizzjoni tal-ordni sakemm dan l-Ordni jkun fis-seħħ, il-Qorti tista' twaħlu ammenda ta' mhux iżjed minn elf u mija u erbgħa u sittin euro u disgħa u sittin ċenteżmu (€1,164.69). Wara li l-ħati wriet li jrid tħares il-kundizzjonijiet ta' din l-Ordni ta' Għalhekk, tordna li l-ħati Gerold Best li joqgħod Skema 3, Blokk 1, Flat 7, Telgħet Raħal Ġdid, Il-Fontana, detentur tal-karta tal-identita bin-numri 05444(M) jitpoġġa taħt ordni ta' trattament għal perjodu ta' tliet snin taħt il-kundizzjonijiet hawn taħt imsemmija : It-Trattament ser ikun sabiex il-ħati jagħraf jegħleb diffikultajiet priskoloġiċi u l-vizju mill-abbuż tad-droga li jidher maħkum minnhom u dan skont kif l-Uffiċjal Sorveljanti hawn taħt maħtur jiddetermina fl- aħjar interess tal-ħati u dan sabiex il-ħati jiġi analizzat u trattat għall- imġieba tiegħu. B'mod partikolari l-ħati għandu joqgħod għal dawk id- direttivi jew ordnijiet mogħtija lilu mill-Uffiċjal Sorveljanti fir-rigward ta' kwalunkwe test jew analiżi li l-istess Uffiċjal iħoss li jkunu meħtieġa, inkluż testijiet tal-urina u testijiet oħra u kif ukoll li l-ħati għandu jsegwi u joqgħod għal dawk il-programmi jew trattamenti, inkluż programmi residenzjali kontra l-abbuż tad-droga li l-istess Uffiċjal jista' jippreskrivi lill-ħati minn żmien għal żmien. Li matul il-perjodu tal-Ordni ta' Trattament, l-ħati għandu jġib ruħu tajjeb, joqgħod għad-direttivi u ordnijiet kollha tal-Uffiċjal Sorveljanti u tal-Esperti li lilhom jista jiġi riferut minnu u żżomm dak il-kuntatt meħtieġ magħhom skont il-ħtieġa tal-każ u s-sitwazzjoni. L-Uffiċjal Sorveljanti għandu jirraporta bil-miktub lil din il-Qorti bil- progress tal-ħatja kull sitt xhur. Servizzi tal-Probation u Parole. TORDNA li kopja ta' din l-Ordni tingħata lil ħatja u lid-Direttur tas- (firma tal-persuna mqiegħda taħt l-Ordni ta' Trattament) Aaron M. Pule’, Maġistrat QORTI TAL-MAĠISTRATI (MALTA) ORDNI TA' PROTEZZJONI (SKONT L-ARTIKOLU 412 Ċ TAL-KAP 9 TAL-LIĠIJIET TA' MALTA) MAĠISTRAT Dottor Aaron M. Pule’ M.A. Law, LL.D. (melit) 29 ta' Diċembru 2015 (Spettur Hubert Petroni) Wara li rat l-Artikolu 412Ċ tal-Kapitolu 9 tal-Liġijiet ta' Malta; Tordna l-ħrug t`Ordni ta' Protezzjoni kontra Gerold Best li joqgħod Skema 3, Blokk 1, Flat 7, Telgħet Il-Fontana, Il-Fontana, detentur tal- karta tal-identita bin-numri 05444(M) taħt il-kundizzjonijiet segwenti u ċioe` li ai termini tal-Artikolu 412Ċ(3) tal-Kodiċi Kriminali sabiex tipprovdi għas-sigurta ta' Anthony Caruana Turner u l-familjari tiegħu għal perjodu ta' tliet snin millum b'dan li l-ħati huwa projbit milli b'kull mod jimmolesta, jivvessa, idejjaq jew jiffastidja lil Anthony Caruana Turner u l- familjari kollha tiegħu. Jekk mingħajr raġuni valida il-ħati jikser xi projbizzjoni jew restrizzjoni imposta fuqu jista' jekk tinstab ħati jeħel multa ta' elfejn, tliet mija u disgħa u għoxrin Ewro u sebgħa u tletin ċenteżmu (€2,329.37) jew priġunerija ta' mhux iżjed minn sitt (6) xhur jew it-tnejn flimkien. (firma tal-persuna suġġetta għall-Ordni ta' Protezzjoni) Deputat Reġistratur Maġistrat